CELEX: 32010L0081
Language: et
Date: 2010-11-25 00:00:00
Title: Komisjoni direktiiv 2010/81/EL, 25. november 2010 , millega muudetakse nõukogu direktiivi 91/414/EMÜ seoses toimeaine 2-fenüülfenooli kasutuse laiendamisega EMPs kohaldatav tekst

26.11.2010   
            
            
               ET
            
            
               Euroopa Liidu Teataja
            
            
               L 310/11
            
         KOMISJONI DIREKTIIV 2010/81/EL,
   25. november 2010,
   millega muudetakse nõukogu direktiivi 91/414/EMÜ seoses toimeaine 2-fenüülfenooli kasutuse laiendamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:
   
               (1)
            
            
               Komisjoni direktiiviga 2009/160/EL (2) lisati direktiivi 91/414/EMÜ I lisasse kantud toimeainete hulka 2-fenüülfenool, tingimusega, et liikmesriigid võivad lubada kasutada seda üksnes koristamisjärgse fungitsiidina suletud piserdusseadmes (drench chamber) sisetingimustes.
            
         
               (2)
            
            
               18. juunil 2010 esitas teavitaja andmed muude kasutusviiside kohta, täpsemalt vahaga töötlemise, sissekastmise ja vahuga töötlemise kohta, et kõrvaldada piirang, mille kohaselt võib toimeainet kasutada ainult suletud piserdusseadmes.
            
         
               (3)
            
            
               Hispaania, kes on komisjoni määruse (EÜ) nr 2229/2004 (3) kohaselt määratud referentliikmesriik, hindas esitatud andmeid ja esitas 30. juulil 2010 komisjonile 2-fenüülfenooli käsitleva hindamisaruande projekti lisandi, mis edastati teistele liikmesriikidele ja Euroopa Toiduohutusametile (edaspidi „EFSA”) märkuste esitamiseks. Saadud märkustes ei juhitud tähelepanu ühelegi olulisele probleemile ning teised liikmesriigid ja EFSA ei tõstatanud küsimusi, mille alusel jätta kasutus laiendamata. Liikmesriigid ja komisjon vaatasid hindamisaruande projekti ja lisandi läbi toiduahela ja loomatervishoiu alalises komitees ning see vormistati 28. oktoobril 2010 komisjoni läbivaatamisaruandena 2-fenüülfenooli kohta.
            
         
               (4)
            
            
               Teavitaja esitatud uus teave kasutusviiside kohta ning referentliikmesriigi tehtud uue hindamise tulemused näitavad, et 2-fenüülfenooli sisaldavaid taimekaitsevahendeid võib põhimõtteliselt käsitada direktiivi 91/414/EMÜ artikli 5 lõike 1 punktides a ja b sätestatud nõuetele vastavatena, eelkõige kui neid kasutatakse koristamisjärgse fungitsiidina sisetingimustes, kuna sellist kasutusviisi uuriti ja kirjeldati üksikasjalikult komisjoni läbivaatamisaruandes. Seega ei ole enam vaja kohaldada piirangut, mille kohaselt võib 2-fenüülfenooli kasutada ainult piserdusseadmes, nagu on sätestatud direktiivis 91/414/EMÜ, mida on muudetud direktiiviga 2009/160/EL.
            
         
               (5)
            
            
               Ilma et see piiraks eelnevat järeldust, on asjakohane koguda lisateavet teatavate küsimuste kohta. Direktiivi 91/414/EMÜ artikli 6 lõikes 1 on sätestatud, et toimeaine kandmine I lisasse võib sõltuda teatud tingimuste täitmisest. Seega on asjakohane nõuda teavitajalt lisateabe esitamist jääkide määra kohta muude kasutusviiside kui piserdusseadmes kasutamise puhul.
            
         
               (6)
            
            
               Lisaks sellele on asjakohane nõuda, et liikmesriigid pööraksid erilist tähelepanu käitajate ja töötajate kaitsele ning tagaksid, et kasutustingimustega nähtaks ette piisavad isikukaitsevahendid.
            
         
               (7)
            
            
               Seega on asjakohane direktiivi 91/414/EMÜ vastavalt muuta.
            
         
               (8)
            
            
               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse vastavalt käesoleva direktiivi lisale.
   Artikkel 2
   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 31. detsembriks 2010. Liikmesriigid edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid sätteid alates 1. jaanuarist 2011.
   Kui liikmesriigid võtavad need normid vastu, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   Käesolev direktiiv jõustub järgmisel päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.
   
      Brüssel, 25. november 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 230, 19.8.1991, lk 1.
   
      (2)  ELT L 338, 19.12.2009, lk 83.
   
      (3)  ELT L 379, 24.12.2004, lk 13.
   
      LISA
      Direktiivi 91/414/EMÜ I lisa 305. rida asendatakse järgmisega:
      
         
                     Nr
                  
                  
                     Üldnimetus, tunnuskood
                  
                  
                     Rahvusvahelise Puhta Keemia ja Rakenduskeemia Liidu (IUPAC) nimetus
                  
                  
                     Puhtus (1)
                     
                  
                  
                     Jõustumine
                  
                  
                     Lisamise aegumine
                  
                  
                     Erisätted
                  
               
                     „305
                  
                  
                     2-fenüülfenool (ja selle soolad, nt naatriumsool)
                     CASi nr 90-43-7
                     CIPACi nr 246
                  
                  
                     
                        Bifenüül-2-ool
                     
                  
                  
                     ≥ 998 g/kg
                  
                  
                     1. jaanuar 2010
                  
                  
                     31. detsember 2019
                  
                  
                     A   OSA
                     Lubatakse kasutada üksnes koristamisjärgse fungitsiidina sisetingimustes.
                     B   OSA
                     VI lisa ühtsete põhimõtete rakendamisel võetakse arvesse 27. novembril 2009 toiduahela ja loomatervishoiu alalises komitees 2-fenüülfenooli kohta koostatud läbivaatamisaruande järeldusi, eelkõige selle I ja II lisa, nagu neid on muudetud toiduahela ja loomatervishoiu alalises komitees 28. oktoobril 2010.
                     Üldhindamisel peavad liikmesriigid pöörama erilist tähelepanu
                     
                                 —
                              
                              
                                 käitajate ja töötajate ohutusele ning tagama, et kasutustingimustega nähtaks ette piisavad isikukaitsevahendid;
                              
                           
                                 —
                              
                              
                                 sellele, et pärast töötlemist järele jääva jäätmelahuse, sealhulgas piserdus- ja muude kasutussüsteemide puhastusvee käsitlemisel võetaks kasutusele asjakohased jäätmekäitlustavad. Liikmesriigid, kes lubavad reovee juhtimist kanalisatsioonisüsteemi, peavad tegema kohaliku riskihindamise.
                              
                           Asjaomased liikmesriigid tagavad, et teavitaja esitab komisjonile
                     
                                 —
                              
                              
                                 lisateabe töötajate või tarbijate naha võimalike pigmendimuutuste kohta, mis võivad tekkida kokkupuutumisel tsitrusviljade koorel oleva ainevahetussaaduse 2-fenüülhüdrokinooniga (PHQ);
                              
                           
                                 —
                              
                              
                                 lisateabe, mis kinnitab, et jääkidega tehtud katsete puhul kasutatud analüütiline meetod näitab 2-fenüülfenooli, 2-fenüülhüdrokinooni ja nende konjugaatide jääkide määra õigesti.
                              
                           Nad tagavad, et teavitaja esitab sellise teabe komisjonile 31. detsembriks 2011.
                     Lisaks tagavad asjaomased liikmesriigid, et teavitaja esitab lisateabe jääkide määra kohta muude kasutusviiside kui piserdusseadmes kasutamise puhul.
                     Nad tagavad, et teavitaja esitab sellise teabe komisjonile 31. detsembriks 2012.”
                  
               
      
         (1)  Täpsemad andmed toimeainete identifitseerimise ja määratlemise kohta on esitatud läbivaatusaruandes.